**Számítógép és a Laptop**

Az **asztali számítógép** olyan személyi számítógépet ([PC](https://hu.wikipedia.org/wiki/Szem%C3%A9lyi_sz%C3%A1m%C3%ADt%C3%B3g%C3%A9p)) vagy [munkaállomást](https://hu.wikipedia.org/wiki/Munka%C3%A1llom%C3%A1s) jelent, amely a többfelhasználós számítógépeknél általában kisebb helyen, a hordozható eszközökhöz képest viszonylag kötött helyen (például egy [íróasztalon](https://hu.wikipedia.org/w/index.php?title=%C3%8Dr%C3%B3asztal&action=edit&redlink=1)) működik.

A [mikroprocesszoros](https://hu.wikipedia.org/wiki/Mikroprocesszor) rendszerek fejlődésének és [világméretű](https://hu.wikipedia.org/wiki/F%C3%B6ld) elterjedésének köszönhetően az [asztalon](https://hu.wikipedia.org/wiki/Asztal) elférő számítógépek rendkívül ismertté váltak. Manapság a kifejezés általában a számítógépház formájára, [méretére](https://hu.wikipedia.org/w/index.php?title=M%C3%A9ret&action=edit&redlink=1) értendő. Az asztali számítógépek külseje ma már széles skálát jelent a hagyományos álló- vagy fekvőházaktól az [LCD](https://hu.wikipedia.org/wiki/LCD) [képernyők](https://hu.wikipedia.org/wiki/K%C3%A9perny%C5%91) hátsó részébe épített minimális [súlyú](https://hu.wikipedia.org/wiki/S%C3%BAly) és méretű gépekig. A legtöbb modern asztali számítógépnek külön monitora és [billentyűzete](https://hu.wikipedia.org/wiki/Billenty%C5%B1zet) van.

A **notebook** és a **laptop** angol eredetű szavak, és az informatikában a hordozható [személyi számítógépeket](https://hu.wikipedia.org/wiki/Szem%C3%A9lyi_sz%C3%A1m%C3%ADt%C3%B3g%C3%A9p) takarják. Ezek teljes értékű PC-k, az asztali változatokhoz képest a lényegi különbség a kompakt formai kivitelezésben és a hordozhatóságban rejlik. Ugyanazokat a funkciókat betöltő alkatrészekből épül fel, ezek azonban jellemzően kisebb méretűek, könnyebbek, kevesebb hőt termelnek, és kevesebb energiát is fogyasztanak, mint az asztali PC-kben megtalálható megfelelőik. Ezt részben korszerűbb anyagokkal, részben a hordozhatóságot szem előtt tartó tervezéssel és gyártástechnológiával érik el. A notebookok ugyanazokat a szoftvereket futtatják, mint az asztali gépek, így a laptopokra ugyanaz a [Windows](https://hu.wikipedia.org/wiki/Windows), [Linux](https://hu.wikipedia.org/wiki/Linux) vagy [OS X](https://hu.wikipedia.org/wiki/OS_X) alkalmazások telepíthetőek. A hordozható számítógépek ma már szinte kivétel nélkül újratölthető akkumulátorral szerelve vásárolhatóak meg, amelyek révén több órát is képesek elektromos hálózat nélkül üzemelni.

Felépítés:

Asztali – Darabról darabra fel lehet építeni az asztali számítógépet és a későbbiekben ki lehet cserélni őket. Helyhez kötött.

Laptop – Ezeknek az alkatrészei a házban szorosan egybe vannak építve csak nagyon kevés alkatrészt lehet kicserélni benne. Ilyen például a RAM és a merevlemez. Kompakt és könnyű hordozni.

Az asztali számítógépek egyik fő előnye más típusú, nagyobb integráltsággal rendelkező gépek esetén (mint amilyenek a [notebookok](https://hu.wikipedia.org/wiki/Notebook)), az alkatrészek közötti nagyobb fokú [szabványosítás](https://hu.wikipedia.org/wiki/Szabv%C3%A1ny), amely adott esetben olcsóbbá teheti az elromlott, vagy elavult részegységek cseréjét. Például, a piac asztali számítógépei közül szinte mindegyik az [ATX](https://hu.wikipedia.org/wiki/IBM-kompatibilis_PC#Az_ATX_szabv.C3.A1ny) szabványt használja. Így (egyéb feltételek szempontba vételével) a gépház, az alaplap, és a [tápegység](https://hu.wikipedia.org/wiki/T%C3%A1pegys%C3%A9g) szabadon cserélhető. Az asztali számítógépek bővítése újabb egységekkel olyan szabványos bővítőhelyek igénybevételével történhet, mint a [PCI](https://hu.wikipedia.org/wiki/PCI), a [PCI Express](https://hu.wikipedia.org/wiki/PCI_Express), amelyekből általában több is rendelkezésre áll. Ezzel szemben a hordozható gépek általában egyetlen [MiniPCI](https://hu.wikipedia.org/w/index.php?title=MiniPCI&action=edit&redlink=1) és [PCMCIA](https://hu.wikipedia.org/w/index.php?title=PCMCIA&action=edit&redlink=1) bővítőhellyel rendelkeznek. Ez több más szemponttal együtt azt jelenti, hogy az asztali gépek olcsóbban, és egyszerűbben bővíthetőek.

Általában egy asztali számítógéphez képest, egy hasonló tudású laptop akár 3-szor többe is kerülhet, bár az árak összehasonlításánál figyelembe kell venni, hogy egy laptop néhány alapvető, a számítógéphez kapcsolódó perifériát (monitort, egeret, billentyűzetet) beépítve tartalmaz, egyéb eszközök, pl. akkumulátor, Wi-fi adapter, vezeték nélküli internet modem stb.

Egy másik előny a hálózati [áramforrásról](https://hu.wikipedia.org/w/index.php?title=%C3%81ramforr%C3%A1s&action=edit&redlink=1) való működés, így nem kell a kritikus szempontok közé emelni az áramfogyasztási kérdéseket.

**Mobilitás – helyhez kötöttség a hordozhatósággal szemben**

Ha a munkádból kifolyólag **sokat utazol**, szeretsz a szabadban vagy az irodából kiszakadva dolgozni, akkor **egyértelmű a döntés**. Akármennyire is szeretnéd, az asztali számítógépet nem fogod tudni magaddal hordozni A-ból B-be!

Ez a mobilitás az, ami miatt nyerésre áll a laptop az asztali gépek ellen vívott csatában. A mai világban rohanunk ide-oda, **a notebookot könnyedén bedobhatjuk a kistáskánkba**, vagy beszerezhetünk hozzá egy csinos saját tartót is, **bárhol, bármikor elővehetjük**, unalmas óráinkban filmet is nézhetünk rajta, vagy a fogorvosnál ülve, a váróban is befejezhetjük a félbemaradt irodai munkát. Amennyiben imádod ezt a szabadságot, nem kérdés, a **laptop a Te választásod!**

**Helytakarékosság – Számítógép sarok vagy laptop zug?**

A **laptop praktikussága** nemcsak hordozhatóságában, de **tárolhatóságában is kiütközik**. Ha kis lakásban élsz, vagy egyszerűen nem fér bele az otthoni designba egy kiugró számítógép sarok, akkor inkább a notebookok között keresgélj tovább!

Az asztali gépet, bármennyire szeretnéd, nem tudod betömni az eddig kihasználatlan, szekrény melletti résbe. A **laptop** ellenben könnyen elrejthető, ráadásul a megfelelő környezetben még **öltözteti is a teret**.

**Mi szól az asztali gépek mellett?**

Ha leginkább **adattárolásra használnád** a számítógéped, akkor vedd figyelembe, hogy az asztali gépek könnyebben bővíthetőek. Míg a laptopoknál ilyenkor a külső merevlemez folyamatos hordozására van szükség, addig a **PC ebben az esetben egy praktikusabb megoldás. Alkatrészvásárlás terén** is a számítógép a győztes. Ameddig egy óvatlan mozdulat, egy billentyűzetre ömlő kávé egy teljes laptopcserét eredményezhet, addig a PC-n olcsóbb és gyorsabb is egy billentyűzetcserét eszközölni.

Nem beszélve az olyan véletlen balesetekről, mint a leejtés, kábelben elbotlás, monitorkarcolás, játék hevében billentyűzetpüfölés stb.

**[Funkcionalitás – miért is van szükséged a gépre?**

A legfontosabb kérdések egyike, hogy **mire fogod használni a gépet?** Ha **dolgozni szeretnél rajta**, szedd össze a munkádhoz szükséges programok listáját! Amennyiben elegendő egy Word vagy Excel használata, és ezen kívül csak netezni fogsz, valamint levelezni, akkor gyakorlatilag bármilyen gépet választhatsz. Az alacsonyabb árkategóriás laptop és asztali gép is tökéletes.

Ha **speciális céges program telepítésére van szükséged**, szeretnél PS-ben vagy Premiere-ben szerkeszteni, mindenképpen egy erősebb gép lesz a jó választás. Itt leginkább az árban fogsz különbséget felfedezni. **Ugyanannyiért előbb kapsz egy nagyobb kapacitású asztali gépet, mint laptopot.]**