Berzsenyi Dániel

1776. május 7-én született Hetye községében, birtokos nemesi evangélikus család­ba. Főleg apja nevelte, latin könyveket olvastatott vele a soproni Evangélikus Líceumban. 1788-ban itt tanult meg németül. 1793-ban elszökött onnan, katona lett, majd otthon töltött egy évet. 1794-ben visszakerült Sopronba, majd anyja meghalt. A következő év nyarán nagybátyja magához vette és Niklára költözött. Időközben barátságot kötött a helyi lelkés­szel, aki felfedezte, hogy ír. Kis János közvetítésével került el egyik verseskötete Kazin­czyhoz, aki segíteni akart kijavítani a hibákat, valamint ki tudta volna őket nyomtatni. Ekkor indult meg hosszú levelezésük, és ezután 1813-ban került sor a kötet végleges megjelené­sére.

Pályájának korai szakaszában versei két csoportra oszlanak: **szerelmes versek**re és **hazafias ódák**ra. A hazafiság, a magyarság fennmaradásáért érzett aggodalom nagy erővel jelentkezik irodalmunkban és a reformkori költészetünk visszatérő témája. Berzse­nyi a nemzet megmentésére mozgósított, nemzetének akart szolgálni költészetével, első­sorban hazafias ódáival. Ezek közül a legnevezetesebb **A magyarokhoz I.** Ez egy izga­tott, zaklatott menetű, nagy ellentéteket egymásnak feszítő alkotás. Az egészet a nemzet jövőjéért érzett önostorozó aggodalom hatja át. A költő nem lát reményt a romlás folyama­tának megállítására. Az óda kulcsszava az erkölcs: a tiszta erkölcs, és a vele szemben ál­ló mostani „veszni tért” erkölcs. Ez az oka a nemzet hanyatlásának, pusztulásának. A köl­temény váltakozva veti össze a múltat a jelennel: a múlt dicső nagyságát és a jelen romlá­sát. A vers címzettje a „magyar”, a nemzet, melyhez E/2. személyben szól. A 2. vsz. a múlt kemény helytállását idézi. Ez nem idilli aranykor volt: „vérzivatarok” és testvérviszályok dúlták az országot. Buda vára a függetlenség jelképeként szerepel. Ezt a várat rombolja le a veszni tért erkölcs s az „undok vipera-fajzatok”. Három szakaszon (4-6) át megint a múlt tényei sorakoznak: Buda vára szembeszegült a külső hatalmakkal. A veszélyekkel büsz­kén szembeszálló rendíthetetlenség szilárd alapja a „régi erkölcs” volt. A következő egy­ségben már 4 versszakra bővül a fájdalmas önostorozás, itt sorolja fel a jelen bűneit. A „lassú halál” okozója „a tiszta erkölcs” eltűnése. A romlásba vivő vétkek: a gyönyörhajhá­szás, hagyományok megvetése, anyanyelv elhagyása, az idegenmajmolás. A 11-12. vsz. felkiáltó mondataiban újra a dicső múltat említi: Attila, Árpád, Hunyadi János harcait felmu­tatva. Az utolsó két strófában az ódaságot elégia váltja fel. A költő lemondva összegzi fáj­dalmas tapasztalatait: játékszerek vagyunk a „tündér szerencse” kezében. **A magyarok­hoz II.** című verse 1807-ben keletkezett. Ebben a kezdeti pesszimizmus optimizmusba vált át.

Elégiáit 1804 után írta. Témája mulandóság, az elkerülhetetlen végzet. Nem a halál­félelem érződik költeményeiben, hanem a lélek kiégettsége. Az ifjúság elmúltával az öröm és szépség nélküli lesz az élet, monoton és egyre elviselhetetlenebbé váló elmagányoso­dás következik be. Eltűnnek a szenvedélyek, érzelmek, köztük a szerelem is. A **közelítő tél** című versében természeti képekkel ábrázolja az idő mérhetetlen múlását. Életét párhu­zamba vonja az ősszel, ahogy múlik az ősz, közeleg a tél, úgy öregedik ő is, és a folyto­nos magány kergeti a halálba. Az ősz minden napja szinte csak egy perc, ami megállítha­tatlanul szalad előre. Komor, vigasztalhatatlan hangulata van a versnek, és már a cím is ria­dalmat sugall. Számolja vissza a napokat és tudja, hogy már nincs sok hátra, és mindennek vége. Az egész műben érezhető a remegő légkör, a halálfélelem. Ezért is van benne sok negatív ábrázolás. Érzékelteti fiatalsága és a múlt értékeinek elvesztését. Fo­kozza elkeseredettségét, ami eleinte csak sóhajtásokban, s a végén már szívfájdalmakban mutatkozik meg. Nem tudja feldolgozni magában, hogy többet nem lesz fiatal, nem kö­szönt rá újabb tavasz. A végén búcsúzik, szemet huny minden eddigi érzelme, szeretete, fölött, mert azt hiszi, hogy fiatalságával együtt ezek is elmúltak és nem térnek vissza.

**A Levéltöredék barátnémhoz** című műve szintén a magányról szól. A gondolat is elszo­morító, hogy csak levélben talál társra. Igazi beszélgető partnere valójában nincs. Egyedül van, és a múlt emlékeiből merít magának életerőt. Csak a múltnak tud élni, mert a jelen­ben nincs öröme. Az elkalandozás időpontjában megpróbál minden gondot, a szürke jelent is elfelejteni, s csak a szépre, jóra koncentrálni. De tudja, amint ennek vége van, ismét visszazökken a nyomorúságos jelenbe.

Berzsenyi gyakran írt **episztolákat (költői leveleket)** barátaihoz, melyben világné­zeti elveit ecseteli. Ezekben ki tudta fejezni, mit gondol a politikai helyzetről, tudományok­ról az irodalom mellett. Ezzel a tevékenységével Horatiust követi. Első ilyen levelezései Kazinczyval voltak a verseskötet kiadásáról. Episztoláiban főleg a racionalista, felvilágoso­ott elveket hirdeti. A levelek nem érik el az elégiák szintjét.