Petőfi Sándor

Petőfi Sándor a **19. század**ban élt és alkotott. Ekkor a **romantika stílusirányzata** **uralkodott** Európában és Magyarországon is, ahol a **reformkor is jelen volt**, majd azt követve a **szabadságharc.**

**Kiskőrös**ön született **1823. január 1-jén** (vagy 1822. december 31-én). **9 iskolában** tanult **(fiatalon gazdag élettapasztalat**). **1838**-ban **édesapja anyagilag** **tönkrement**, ekkor kezdődött életének az az **5-6 év**e, mely tele volt **nyomor**ral, **szenvedés**sel, örökös **vándorlás**sal. **1839 február**jának közepén elment **gyalog Pestre,** **beállt** kisegítő munkásnak a **Nemzeti Színháznál** (majd 1842. nov. – 1843 jan.-ig Fehérváron, 1843 ősz – Debrecen). **1839. szeptember 6-án** Sopronban beállt **katonának** a császári seregbe. **Nem bírta** a katonai életet és megbetegedett, ezért **1841-ben elbocsátották.** **Ezután** gyalog vándorolt az országban, **sehol sem találta helyét.** Korábban is írt **verseket Aszódon**, de csak **1838**-ban hozta nyilvánosságra **első költeményét**, a **Búcsúbeszéd**et. **1844 február**jában elindult gyalog **Pestre**, hogy **költő legyen.** Felkereste **Vörösmarty**t, aki már a korábban is **segítette pénzzel** és most **vállalta** Petőfi **verseinek kiadását** a **Nemzeti kör**rel. Első **verseskötete** a Pesti Divatlaphoz kerülése előtt jelent meg **1844-ben**, **Versek** címmel. Költészetének **4 főbb témája** van: **elbeszélő költemények** (A helység kalapácsa; János vitéz), **tájköltészet** (Az alföld; A puszta, télen), **forradalmi látomásköltészet** (Egy gondolat bánt engemet…) és a **szerelmi költészet** (Reszket a bokor mert…).

Az új tájeszmény a romantika vadregényes, ember nem lakta hegyvidékeivel szemben az Alföldet jeleníti meg a költészetében. E témakör első műves Az alföld (1844). Az első két szakasz a kétféle tájideál szembeállításával indítja a verset, majd a továbbiakban a látókör tágításával, később fokozatos szűkítésével az Alföld végtelenségének illúzióját írja le. Az utolsó versszak meghitt, személyes vallomása hatásosan zárja le a költeményt: az Alföld lapossága senkit nem fog meg, de Petőfinek „legalább” neki szép és itt akar meghalni („Itt borúljon rám a szemfödél, itt // Domborodjék a sír is fölöttem.”), ahol született is („Itt ringatták bölcsőm, itt születtem.”).

1848 januárjában írta A puszta télen című leíró költeményét. A mesélő nem siet, ráérősen elidőzik „a rossz gazda” könnyelműségénél. A második strófában negatív festéssel érzékelteti a téli puszta halotti némaságát, hangtalan csendjét. Hiányzik mindaz, ami oly kedvessé, tette a nyári Alföldet: a kolompolás, a pásztorlegény kesergő sípja, a madarak trillája, a „haris harsogása”, a „prücsök hegedűje”. A negatív képek nem csak a jelenlegi téli kifosztottságot jelzik, hanem visszasóvárogást a múlt, a nyár értékeihez, és ezzel szembeállítással a leírásba belopja a veszteség elégikus hangnemét is. Az első három szakaszban a téli természet jellegzetességei jelennek meg, a következő egységben (4-6) az emberi élet színhelyei: „üres a halászkunyhó és a csőszház”, csendesek a tanyák, a csárdák is hallgatnak. A természeti jelenségekkel párhuzamosan itt is a visszafogott, lelassult élettevékenység ábrázolása a jellemző. A benti világ rajza után újra a kinti kihalt természetbe vezet. Az első három versszak békés mozdulatlansága helyébe most a szelek és viharok lépnek. Ebben a környezetben jelenik meg a fenyegetett emberi lét a kilátástalan sorsú betyár alakjával. A 8. szakasz zárósorának jelképszerű látomása „Háta mögött farkas, feje fölött holló”, emberi tragédiát sűrít magába. A kiűzött király véres koronájának lehullása megfelel Petőfi ekkori politikai elképzeléseinek, hiszen 1846 óta várta a forradalmat.

Petőfi 1846 tavaszától a világforradalom lázában égett, a nemzeti és az egyetemes emberi szabadság ügye 1848-ig szorosan összekapcsolódott gondolkodásában. Költészetében 1846-tól felerősödik a politikai líra. Ilyen tárgyú verseit az a hit hatja át, hogy az emberiség egyenletesen, törés nélkül halad végső célja, az általános boldogság felé, melynek eszköze a szabadság. Ezt kegyetlen, véres háború fogja megszülni, melyben a rab népek leszámolnak zsarnokaikkal. Látomásversei közül az egyik legjelentősebb, az Egy gondolat bánt engemet… . Ezzel a zaklatott menetű rapszódiával búcsúztatja az 1846-os esztendőt. Az elviselhetetlen gondolat a lassú és észrevétlen elmúlás, melynek hosszadalmas folyamatát a két hasonlat („hervadó virág”, „elfogyó gyertyaszál”) részletezése érzékelteti. A cselekvő akarat elutasítja ezt a halálnemet, s rögtön két metafora fejezi ki a költő óhaját („Legyek kőszirt, mit a hegyről a völgybe”; „Legyek kőszirt, mit a hegyről a völgybe”). A metaforikus képek azonban csak a lassú és beteg sorvadásnak az ellentétei, az ép és az erős a pusztulását jelentik. De ez passzív halál, a költő számára ez is elfogadhatatlan. A három pont és a gondolatjel a töprengést jelzi, a végleges döntés előtt időt. Ezen képek után jelenik meg a cselekvő halál gondolata egy látomásban. Ez egy egyetlen hatalmas versmondat, mely időben egymást követő jelenségeken át fut a megnyugtató megoldáshoz. Ez a rész az előzőekhez képest nagy fokozást valósít meg. Látási és hallási képzetek ismétlődése erősíti a nagy ütközet izgatott elképzelését. („Jármát megunva síkra lép // Pirosló arccal és piros zászlókkal”) A „Világszabadság!” önálló verssorba kiemelése erőteljes hangsúlyt ad az utolsó harc nagyszerű célkitűzésének.

A költemény folytatásában a felzaklatott költő a közvetlen összecsapásba vezet. Az erőteljes hangjelenségek összekapcsolódnak a gyors mozgással, a fújó paripák száguldásával. A költő csak ebben a hősi ütközetben tudja elképzelni a halálát: elesni a csatában nem szégyen, nem úgy, mint semmit téve meghalni.

A „S ott hagyjanak engemet összetiporva. -” sor után a zaklatottság lecsendesedik, a vers lelassul, és ünnepélyességgel mutatja a nagy temetési nap végső látomását. A záró szakaszban megszólal az a biztos hit, amelyben a hálás nemzedék megadja a végső tisztességet a hőseinek. A legfőbb gondolat, a szent világszabadság jelszavának végső zengésével fejeződik be.

Az 1947-től kezdődő költői szakaszában a szerelem a téma. A nagykárolyi megyebálon 1846 őszén megismerkedik Szendrey Júliával. Ennek az 1 éves évfordulóján szeptember 8-án kötnek házasságot. Petőfi nem volt könnyű helyzetben, mert Júlia eleinte nem adta jelét rokonszenvének. Petőfi a Reszket a bokor mert... című versében kéri meg Júlia kezét. A vers a Jókai által szerkesztett Életképek című folyóiratban jelent meg először. A vers befejező mondata: ".. hogyha már nem szeretsz, az isten áldjon meg, de ha még szeretsz, úgy ezerszer áldjon meg." Erre válaszolta Júlia: "Ezerszer, Júlia." A költő meg akar küzdeni Júliáért. Harca nem csak érzelmi harc volt a szerelmi boldogságért, hanem a társadalmi erők ellen is. Szeptember 8-án megtartották az esküvőt és a koltói mézeshetek után megírta a Szeptember végént. A magyar irodalomban Petőfi teremti meg a hitvesi költészetet. Szerelmük minden mozzanatát őrzik Petőfi költeményei a kezdetektől a beteljesülésig. Petőfi feleségéhez írta legszenvedélyesebb költeményeit, melyek közül a legismertebb ez a festői környezetben született elégia. Az elégia alapvetően szomorú érzéseket fejez ki, de Petőfi mégis a legboldogabb időszakában írta és az emberi élet, a boldogság és a szerelem mulandóságáról töpreng. Az 1. versszak természeti képeiben párhuzamot von az emberi élet mulandósága és az évszakok váltakozása között: „lángsugarú nyár”, „kikelet”, „őszbe vegyülő haj”, „tél dere”. Ezzel érzékelteti az idő feltartóztathatatlanságát. A nyár (boldogság) még itt virul mellette, de a távolból már a halál fenyegeti. Az örömöt már kialakulásakor megöli az elmúlás gondolata. A költeményt ellentétek uralják: nyár az ifjúság a tél pedig az öregedés, az ablak alatt nyíló színes virágok közelsége és a távoli hegycsúcsok kopár fehérsége. Az öregedés, az évszakok körforgása hozzátartozik az élet rendjéhez. Az élet ugyanúgy elmúlik, ahogy a virág elhervad. A szerelmes férfi a beteljesedett boldogságában féltve gondol arra, milyen rövid az élet, ezért vegyül szomorúság az örömébe. A harmadik versszak a szerelmesek meghitt együttlétét festi elénk. Erre utal a megszólítás: „Űlj, hitvesem, űlj az ölembe ide!” Kétség gyötri a férfit felesége hűségét illetően. Szentimentalizmusra (érzékenység kultusza) jellemző látomásban jelenik meg előtte az özvegyi fátylát eldobó nő, és a sírból feljövő kísértet alakja. A vers utolsó sora azonban az örök szerelem mellett tett tanúbizonyság, mely szerint a lírai én „Még akkor is, ott is, örökre szeret!”.

A halál gondolatát a síron túl is tartó szerelem ellenpontozza. Élet és halál áll szemben egymással. Az ellentétet végül az örök szerelem oldja fel. A szerelem az, ami győzhet az időn: túlél minket, túléli a halált. Petőfi elgondolása ez volt, de a sors inkább balsejtelmeit igazolta. Júlia ugyanis újra férjhez ment.