**4. A magyar nyelv eredete, finnugor rokonságának bemutatása**

**A nyelvet a társadalom alkotta meg**, nélkülözhetetlen **része és eszköze** az ember életének. **A nyelvet is**, **mint** a társadalomban élő **emberek életét**, állandó **változás, fejlődés jellemzi**. A nyelveket **kétfélekép­pen vizsgálhatjuk** meg. Ha a **mai nyelvek állapotára** vagyunk kíváncsiak, akkor a **leíró nyelvészetről** beszélünk. Ha a **nyelv történetét kutatjuk**, akkor **történeti nyelvészettel** foglalkozunk.

A tudósok **már régóta kutatják a nyelvek eredetét**, de a sokféle feltételezésből nem tudják eldönteni, melyik is az igaz: **egy ősnyelv, vagy több ősnyelv van?** A **monogenezis** az **egy ősnyelvben hisz.** Az elmélet szerint **egy közös ősnyelvből származnak a többi nyelvek**. Ezt az elméletet támasztja alá a **bibliai Bábel torony története** – *„Íme e nép egy, s egésznek egy nyelve…”.*Sokáig **az Ószövetség nyelvét (héber) tekintették a nyelvek ősének**. A **poligenezis elve** szerint a Föld **több különböző pont­ján alakultak ki a különböző nyelvek.** A mai napig **lehetetlen meghatározni, hány nyelv létezik a vilá­gon,** egyik nehezítő tényező, hogy **a modern társadalomtól függetlenül, elzárva is élnek népek**, **akik a saját nyelvüket beszélik**, melyekről semmit nem tudni. A világon **kb. 6000 nyelvet** tartanak számon, ám ezek **nagy része** már **az ókorban kihalt**. **A vi­lág legnagyobb családfája az indoeurópai**, ebből a nyelvcsaládból beszélnek a legtöbben. **A magyar nyelvet eredete szerint az uráli nyelvcsalád finnugor csoportjába, az ugor nyelvek közé tartozik.** Az **uráli alapnyelvet** beszélők **őshazája Nyugat-Szibériában**, az Ob folyó és az Urál hegység közötti rész volt. Ez az **ősnyelv kb. 5000 évvel ezelőtt vált szét finnugor és szamojéd ágra**, **majd** a **finnugor kr. e. 2000 körül** **finn-permi** és **ugor** ágra bomlott. Az **ugor ágat** a **magyar**, **vogul** és az **osztják nyelv** alkotja. A **vogulok belső nyelve a manysi**, az **osztjákoké a hanti**, ezt használják saját maguk elnevezésére.

**Nem könnyű a** több ezer éve távol élő **népek nyelvei között rokonságot bizonyítani**, erre ki­dolgozták a **nyelvhasonlítás tudományos módszerét**. A **nyelvrokonság bizonyítékai az egyeztethető alapszavak megléte a rokon nyelvekben, a szabályos hangfelemelések, a rokon szavak jelentésének hasonlósága és a nyelvtani elemek, szerkezetek egyezése.** A nyelvrokonságot **a szavak, szóelemek hangjainak szabályos megfelelése** is bizonyítja. Ezek az ősi örökségből megmaradt szavakon fellelhető **különbségek és hasonlóságok**. **Ugyanaz a hang rokon nyelvben másképp változott, de** sok esetben **azonosan, szabályok által** történhet. Fontos az alapszókészlet egy részének szabályos megfelelése. **Névmások** (*M: te – F: sina*), **egyszerű számok** (*M: két – F: kahte*), **testrészek** (*M: szem – F: silma*), **rokonok** (*M: fiú – F: poika*), **természet** (*M: tél – F: talve*), **állatok** (*M: lúd – F: lintu*), **növények** (*M: fa – F: puu*), **ásványok** (*M: kő – F: kive*), **lakás** (*M: ház – F: kota*), **táplálkozás** (*M: lé – F: lieme*), **helyzet** (*M: al – F: ala*), **igék** (*M: men – F: mene*) és a **tulajdonságok** (*M: hosszú – Vogul: hosza*).

A **másik bizonyíték** a rokonságra, hogy **a rokon szavak jelentésköre megegyezik**. Ilyen szavunk a ***kéz*** és a ***három***, melyek **a többi finnugor nyelvben is ugyanezt jelentik**. De **a ház szavunk finn meg­felelőjében** (*kota*) már **jelentésbeli különbséget** vélünk felfedezni. A ***kota*** jelentése *kunyhó*, f*őzőház*, **más rokonnyelvekben** jelenthet *vadászház*at vagy *putri*t is. **A szavak jelentései megőrizték a népek gazdaságtörténeti emlékeit is.**

**Újabb bizonyítéka a nyelvrokonításnak** **a rokon nyelvek hasonló nyelvtani rendszere**, melyek a **magyarhoz hasonlóan agglutináló** (*toldalékolható*) **jelleggel** bírnak. **Az uráli nyelvekben a birtokost** **és** annak **számát fejezik ki** a ***birtokos személyjelek*** (*M: fejem – csermisz: attam ’atyám’*). A **magyar irány­hármasság** is fellelhető az uráli nyelvekben (***honnan?, hol?, hova***). **A finnugor nyelvből származik** a *–k* **többesszám**, és a *–bb* **középfok jele**, valamint **az igeidők jelei.**

A nyelvrokonság bizonyítása a nyelvtudomány feladata. **Más tudományterület is sokat segített** és **a mai napig segíti** a tudománynak ezt az ágát régészeti, földrajzi, antropológiai, néprajzi és az állat- és növényvilági kutatásaikkal