**5. A magyar nyelv történetének főbb korszakai, a nyelvújítás jelentősége, nyelvújítók**

Nyelvünk történetében a nyelvtudomány különböző korszakokat különít el. Ezek a korszakok nem merevek, hiszen a nyelv változása nem köthető pontos dátumokhoz. Azért kötődik egy-egy korszak egy történelmi eseményhez, hogy megkönnyítse a tájékoztatást, segítse a nyelvi és történelmi folyamatok párhuzamba állítását.

Az ősmagyar kor az ugor közösség felbomlásától a honfoglalásig (895-896) tartott. Ebből a korszakból nincsenek írásos emlékeink, így a nyelv akkori állapotára, rokonnyelvekből lehet következtetni. Az alapszavakon kívül gyarapodott nyelvünk jövevényszókkal, vándorlásunk miatt főleg iráni és török szavakkal. Tőlük sok tárgyat, fogalmat ismert meg az kori nép, és az őket megnevező szavakat is átvette. Ebben a korban jelent meg a magas és a mély hangrendű szavak mellett a vegyes hangrend, az igei személyrag, birtokos személyjel, tárgyrag, középfok is. Mondataink bonyolultabbá váltak, kialakultak a mellékmondatok.

Az ómagyar kor a honfoglalástól a mohácsi csatáig (895-1526) tartott. Az ómagyar nép letelepedése Kárpát-medencében jelentős változást hozott népünk életében. Megjelent a latin betűs íráskép, emiatt már vannak írásos emlékek ebből a korszakból. Főleg szláv (berkenye, luc, pap), latin (apostol, legenda), német (polgár) eredetű szavakkal gyarapodott a szókincs. Változott a mondatok szerkezete, a hang- és toldalékrendszer. Ezt a korszakot a kódexek korának is nevezik.

A középmagyar kor a mohácsi vésztől a felvilágosodásig tartott (1526-1772). A három részre szakadt ország, a törökök, 15 éves háború hatott a nyelv változására is. Elősegítette a nyelv nagyarányú fejlődését a könyvnyomtatás és a reformáció. Magyar nyelven bontakozott ki a hitvitázó irodalom. 1590-ben Károli Gáspár lefordította magyarra a Bibliát. Terjedt a magyar nyelvű írás is, de a hivatalos nyelv latin volt, ezen társalogtak a férfiak. Ebben a korban kezdődött a magyar nyelv egységesülése, megjelentek a szótárak és a nyelvtanok. A kor jelentős műve Sajnovics János – Demonstartio… műve, amely 1770-ben mutatta be először a magyar nyelv finnugor rokonságát.

Az újmagyar kor 1772-től 1920-ig tartó korszaka több szakaszra bontható fel. A nyelv változására nagy hatással volt a felvilágosodás, a nyelvújítás reformkor. Életre keltek a nyelvművelő mozgalmak. Létrejött a magyar nyelvi egység és a magyar irodalmi nyelv. Kialakult a helyesírás rendszere, 1832-ben megjelent az első magyar helyesírási szabályzat. 1844-es országgyűlés államnyelvvé nyilvánította a magyart. Megkezdődött a magyar nyelv tudományos kutatása, létrejött a magyarországi nyelvtudomány is.

Az újabb magyar kor 1920-tól napjainkig tart. Az 1923-as nyelvközösség szétszakadásával magyarok milliói kissebségbe kerületek. Nyelvhasználatunkra különfejlődés lesz jellemző. A 20. század modernizálódásai, rohamos technikai fejlődése a nyelvhasználat számos területére hatással van.