**7. Az infokommunikációs társadalom hatása a nyelvre**

Mint tudjuk, **a kommunikáció** minden **olyan folyamat**, melynek során **legalább 2 résztvevő közöl egymással valamit**, az egyik a másiknak **információt ad át**. A kommunikáció **legalapvetőbb eszköze a nyelv.** A nyelvhasználat hagyományosan **2 formát különböztet meg: a beszédet és az írást.** Ezt a felosztást **átalakítja az elektronikus kommunikáció**, amely egy saját **átmenetet képez az említett nyelvhasználati módok között.** Az elektronikus kommunikáció **térnyerése a 20. század második felére** tehető. **Fejlődik a tudomány és a technika**, **új csatornák** nyílnak meg **és tömeges használati cikké** válnak. Ide soroljuk a **rádió- és televízió hálózatokat**, amelyek a **sajtó**val együtt a **tömegkommunikációt szolgálják**. A kifejlesztett **telefonhálózatok** és az **internet** alkalmassá válnak arra, hogy **személyközi és tömegkommunikációt is kiszolgáljanak**. Amikor **elektronikus kommunikáció** jön létre, akkor **az információ ezeken a csatornákon keresztül** új **technikai eszközök segítségével jut el az adótól a vevőig**, közben **sajátos nyelvhasználat jelenik meg.** Az **elektromos kommunikáció eszközei** között nyelvhasználati szempontból fontos az **SMS, email, chat, blog**. ***Az elektronikus kommunikáció nyelvi sajátosságai***: ha nyelvhasználatot **normakövető tudattal** alkalmazzuk, akkor **szabályosan fogalmazunk, helyesen szerkesztjük mondatainkat.** Ez akkor fontos, ha **egy információt** olyan csatornákon keresztül juttatunk el, **ahol ezt emberek széles körei érzékelik**. **Ezzel szemben** főleg **interperszonális kapcsolatok** során **a nyelvhasználat általában nem normakövető**. Azért van, mert az **elektromos kommunikációban gyors információcserét bonyolítunk le** – **helyesírási hibák, rövidítések.** A **fiatalok körében az elektronikus eszközök használata elterjedt**, jellemzően **kiépült a csoportnyelv** használata, amiben megjelenik a **szlenges írásmód, nyelvi játékosság** és az idegen, többnyire **angol eredetű - szavak** átvétele. Itt mondható még el az is, hogy **az információcsere során** gyakran **megjelennek a vizuális kommunikáció eszközei is:** hangulatjelek, szimbólumok és képek.  
 Az **elektronikus kommunikáció hatásai** a nyelvhasználatra: mivel egy új jelenségről beszélünk, eltérőek a vélemények abban, hogy az elektronikus kommunikáció **pozitívan vagy negatívan befolyásolja a nyelvhasználatot.** akik **romboló hatásúnak** tekintik, azzal érvelnek, **hogy a** modern elektronikus csatornákon **küldött elektronikus üzenetek** **ritkán felelnek meg** **a** **szöveg felépítésére vagy helyesírására vonatkozó szabályoknak** és **a szleng túlzott érvényesülése** is káros. Mások szerint azonban **építő hatásúnak** tartják, mert **a nyelvnek alkalmazkodnia kell az emberek változó életviteléhez.**