**8. A nyelv társadalmi tagolódása. Csoportnyelv, szaknyelv, rétegnyelv, szleng, argó**

Minden ember több **különböző nyelvközösségbe** tartozik. Ezeknek a **nyelvközösségeknek el­térő a nyelvhasználata**, azaz **különböző nyelvváltozatokat beszélnek**. Ezek a nyelvváltozatok **szókincsükben**, a **nyelvtan** eltérő **használatában különböznek** egymástól. Az egyes nyelvváltoza­tok bizonyos sajátosságaikban térnek el **a köznyelvtől.**

**A nyelvváltozatok összessége: nemzeti nyelv**, mely **normák szerint működik**. A **nyelvtani norma** a követendő nyelvi példa, általában **igényes fogalmazásmód** jellemzi. Ennek a **beszélt for­mája a köznyelv**, az egységes magyar közösségi nyelvváltozat, ezt lehet hallani a **Tv-ből vagy rá­dióból** is. Az **írott formája az irodalmi nyelv**, írott közösségi nyelvváltozat, melyet a **sajtó vagy a szépirodalom** használ. **A magyar nyelv földrajzi és társadalmi szempontból is tagolódik,** eltér az előbb felsorolt nyelvektől. A f**öldrajzi értelemben vett tagolódás** alatt azt kell érteni, hogy a**z ország különböző részein másképpen beszélnek** a az emberek, másképp használják ugyanazt a magyar nyelvet. Többek közt **megkülönböztetünk** *székely, palóc, dunántúli, tiszai, északi, nyugati, déli nyelvjárást is.*

**A társadalmi tagolódás a csoportnyelvek kialakulását eredményezte.** **A csoportnyelvek társadalmi nyelvváltozatok, melyeknek meghatározó tényezői a foglalkozás, munkahely, élet­kor, iskolai végzettség, stb.** Szókincsük, szóhasználatuk **eltér az általánosan használt közösségi nyelvváltozattól.**

A **szaknyelvben** a foglalkozások speciális szókészletét leginkább csak **azok használják, akik az adott munkakörben mozognak**, pl. *orvosi szaknyelv (reanimál, diagnózis), informatikai szak­nyelv (alaplap, kettes számrendszer).*

A **hobbinyelvre** a különböző **szabadidős tevékenységekkel kapcsolatos szófordulatok** a jel­lemzők *(kártya – all-in, ász; sport – 16-os, 1-es).*

A **családnyelvben** olyan szavakat, kifejezéseket használnak, melyeket **minden család (kiskö­zösség) tud magáénak és csak ők ismerik.**

A **gyereknyelv vagy dajkanyelv** a **kisgyermekek által használt,** illetve a **velük beszélő fel­nőttek nyelvezete**. Főleg **kicsinyítőképzős szavakból áll** *(fincsi, anyuci, apuci, dádá).*

Az **ifjúsági- és diáknyelv** a fiatalabbak (magam) korosztályához kapcsolódik. **Laza, kötetlen nyelvhasználat** jellemzi. Gyakran **találékony, humoros** is tud lenni, hiszen **divatszavakkal és a szlenggel keveredik.** *(karó, doga, diri, pzs)*. Továbbá **képszerű kifejezések**kel is él: *olajra lép; ke­vés vagy, mint mackósajtban a brummogás.*

A **szleng** a **köznyelvnél lazább és igénytelenebb** nyelvváltozat, fő jellemzője a **kötetlenség.** Régebben a **fiatalokra** volt jellemző, ma már **szinte mindenki használja** – megjelenik **Tv-ben, sajtóban, filmekben.** **Célja, hogy színesítse a köznyelvet,** humoros, tömör velős legyen. pl. *ciki, bige, csaj, dumál, csóró, pia.*

A **tolvajnyelv – argó –** az **alvilághoz** **kötődik** és **titokzatosság**ra, **elkülönülés**re törekszik. **Célja, hogy akik nem tartoznak a csoportba, azok ne értsék meg őket.** Egyes elemei **átszivá­rogtak a szlengbe** és ismertté váltak. pl. *kiló (száz), rongy (ezer)*

A sokféle nyelvváltozat hatására **mindenkinek a saját, egyedi, csak rá jellemző nyelvhaszná­lata alakul ki.**