**11. A kiegyezés**

Az 1848-1849-es szabadságharc után az osztrák kormányzat **Ferenc József** császár **támoga­tásával** a **megtorlás** mellett döntött és szabad kezet adott **Haynaunak**. **1849. október 6-án, Ara­don** kivégezték a volt honvéd főtiszteket, **Pesten Batthyány Lajos miniszterelnököt**. Embereket **ítéltek halálra, börtönöztek be,** honvédek tízezreit **sorozták a császári hadseregbe**. A **cél a ma­gyar nép megtörése volt,** ám ez nem sikerült, később Magyarország nem tudott azonosulni a biro­dalommal. **Schwarzenberg** elnök halála után Ferenc József nyílt abszolutizmust vezetett be.

A neoabszolutizmus korszaka a Bach-korszak (1851-59), ami az egységes birodalom ki­alakítását tűzte ki célul, vezetője, Alexander Bach. Az osztrák kormányzat megkezdte a polgári állam kiépítését Magyarországon. A Bach-rendszer az úrbéri pátenssel (1853) befejezte a job­bágyfelszabadítást (megfelelt az áprilisi törvényeknek, de nem nézte a szabadságharc alatt hozott intézkedéseket; A kártérítést a földesurak sokára kapták meg, nemesség jelentős részét jutott a tönk szélére). Az **’50-es években** folytatódott a **reformkor gazdasági fellendülése,** a **gabonaexport** nőtt. **A rendszer** fenntartása azonban **költséges volt, nőtt az államadósság.** A nyílt **ellenállás nem volt eredményes**, így sokan követték **Deák Ferenc példáját, a passzív ellenállás**t. *Nem vállaltak hivatalt, nem vettek részt állami rendezvényeken, megtagadták az adófizetést, de a kormányt bírál­ták, az alkotmányosság alapjának az áprilisi törvényeket tekintették.* Fent kellett tartani a birodal­mat, de közben biztosítani akarták Magyarország alkotmányos különállását. Az emigrációban élők ébren tartották a magyar kérdést (Magyar Nemzeti Tanács Párizsban, Magyar Légió Piemontban), de eredményeket nem értek el. Kossuth Lajos is próbált támogatókat nyerni (*Franciaország, Nagy-Britannia, USA, Olaszország*), de nem sikerült. A **nemzetiségek** hiába **fordultak szembe a szabad­ságharccal**, az **olmützi alkotmány (1849. III. 4.) miatt nem kaptak nemzetiségi autonómiát Bécstől.** **Ez** a közös elnyomás **közelítette** egymáshoz a **magyarságot és a nemzetiségeket. Ferenc József** megvalósíthatatlan **terve** volt, hogy **soknemzetiségű birodalmából** egy nagy **monarchiát** akart csinálni. **Az ’50-es évek közepén** külpolitikai kudarcok (*krími, 1853-55 és itáliai francia-pie­monti–osztrák háború, 1859*) és, pénzügyi botrányok ingatták meg a rendszert, 1859-ben menesztet­te Bachot.

Voltak **kísérletek a kompromisszumokra**. Kiadta az **októberi diplomát (1860)**, *(1848 előtti viszonyokat állította vissza)*, a magyar politikusok elutasították ezt. A **februári pátensben (1861)** a tartományi országgyűlésekre egy korlátozott jogokkal rendelkező **birodalmi gyűlést (Re­ichsrat)** szervezett. **Összehívták a magyar országgyűlést (1861)**, ami **elutasította a birodalmi gyűlést,** de **két párt**ra oszlott az országgyűlés: **mérsékeltebb Deák Felirati Pártjára (’48-asok)** és **a radikális**, volt emigráns **Teleki László Határozati Pártjára (’49-es függetlenek).** A **Deákék szereztek többséget**, az uralkodó erre **feloszlatta az országgyűlést**, az **alkotmányosságot felfüg­gesztette**, és **provizóriumot** (*ideiglenes állapotot*) vezetett be (**1861-65-ig, Anton Schmerling**), míg a **magyarok nem küldenek képviselőket a birodalmi gyűlésbe.** A **nemzetiségek az alkotmá­nyosságot visszaállították**, de nem tudtak megegyezni. **Kossuth** ekkor megfogalmazta a **Dunai Konföderációt (1862)**, de komoly visszhangja ennek sem volt.

Miután **Deák** **a porosz-osztrák háború (1866)** idején **nem használta ki az uralkodó hely­zetét**, aki kezdte feladni a nagy német egységet is, **az elhatározta magát a kiegyezésre.** **Deák pártját** Oroszország és Németország előretörése, az ellenállás feladása **megerősítették** abban, hogy **Magyarországnak érdemes a birodalomhoz tartozni. Deák reagálva József közeledésére a Pes­ti Naplóban megjelentette ”húsvéti cikkét”** (*kölcsönös engedményeken alapuló kompromisszum ajánlott, magyar alkotmányosság helyreállítása, engedményként közös ügyekkel*). **Lemondatták Schmerlinget** és **összehívták a magyar országgyűlést (1865).** A választásokon a **Deák-párt sze­reztek többséget.** Az országgyűlés **bizottság**ot választott **a közös ügyek tárgyalására: Andrássy Gyula**, emigráns katonatiszt **lett a vezetője.** A német egység ügyét végleg elvesztő (***1866, könig­grätzi csata*** *miatt*) **Ferenc József belement a kiegyezésbe:** **kinevezte Andrássy Gyulát miniszter­elnökké (1867)**, és az országgyűlés **elfogadta a közös ügyek törvényét**, **Ferenc Józsefet** **magyar királly**á koronázták.

Az **Osztrák–Magyar Monarchia 1867-től kétközpontúvá (Budapest és Bécs), dualista állammá** vált. A **közös uralkodó** (császár és király, 1916-ig **Ferenc József,** majd 1918-ig 4. Ká­roly), a **közös ügyek (hadügy, külügy és pénzügy)** együttes kezelése **kötötte össze.** A **közös ügye­ket a delegációk (60-60 fő)** végezték (*egyenlőség esetén az uralkodó dönt*). Magyarország **állam­formája alkotmányos monarchia** lett, **önálló kormánny**al, **kétkamarás országgyűlés**sel (*főren­di, ill. képviselőház*) és vármegyei, illetve **helyi közigazgatás**sal. Az **uralkodónál** maradt a **hadse­reg** irányítása (és a **kormányfők kinevezése, leváltása**). A magyar országgyűlés az adó és az újonc­létszám megszavazását megtartotta. A **közös ügyek fedezésére a 10 évente kötött gazdasági ki­egyezésben kvótát állapítottak meg,** Magyarország a **közös költségvetésből 30%-kal részese­dett.** A birodalom **egységes piac**cá vált, **vámszövetség**gel, **közös valutával,** a **szabad tőke- és munkaerő-áramlás**sal.

A **horvát kiegyezés (1868)** a horvátokat elismerte mint politikai nemzet, beligazgatási auto­nómiával. A magyarok széles nyelvhasználatot biztosító, nemzetiségi törvényt fogadott el (1868, **Eötvös József**). Ez nem tetszett a nemzetiségeknek.

**Pozitívum,** hogy a korábbiakhoz képest több önállósága van Magyarországnak, fejlődik a gazdaság, a közoktatás, az egészségügy és a kultúra. **Negatívuma,** hogy a nemzetiségek elégedetle­nek, szűk választójog torlódó társadalom, az uralkodónak túl nagy a hatalma.

A kiegyezés egy **reális kompromisszum**. A magyar vezetőség elvárásait áldozat nélkül nem lehetett biztosítani. **Kossuth Lajos** Olaszországból **bírálta Deákot (Kasszandra-levél),** mert sze­rinte többet is elérhetett volna (a kiegyezést jogfeladás). **Ausztria bukásával Magyarország is bukni** fog, a Monarchia és a nemzet halálát jövendöli. **1918-20-ban a történelmi Magyarország is darabokra hullott.**