**Fehérvár az Árpád-korban**

A Képes Krónika a következőképpen számol be: miután a honfoglaló magyarok birtokba vették a Kárpát-medencét, Árpád vezér „tábort ütött a Noé hegyen, Fehérvár mellett. Ez az első hely, melyet Árpád kiválasztott magának Pannóniában, ezért Szent István király, aki tőle származott, ott a közelben alapította meg Fehérvár városát."

Ez a város egykor olyan helyre épült, ahol mocsár vette körül, mert így az ellenséget vissza tudta tartani. A város nem római alapokon épült. Fehérvár alapítója Géza nagyfejedelem volt. A püspöki bazilikában temették el a fejedelmet feleségével együtt. Gézának született egy fia, Vajk, akit keresztelésekor neveztek el Istvánnak.

A várost [972](http://hu.wikipedia.org/wiki/972)-ben alapította [Géza fejedelem](http://hu.wikipedia.org/wiki/G%C3%A9za_magyar_fejedelem) a [Gaja-patak](http://hu.wikipedia.org/wiki/Gaja-patak) és a [Sárvíz](http://hu.wikipedia.org/wiki/S%C3%A1rv%C3%ADz_(Fej%C3%A9r_megye)) által táplált mocsarakból kiemelkedő négy szigeten. Ezek egyike a mai belváros. Géza kicsiny kővárat épített, benne a fejedelmi palotával és egy templommal. Középkori latin neve *Alba Regia* volt.

Fehérvár kialakulása nem csak az apja nevéhez, hanem az ő nevéhez is fűződik. A fiút 1000-ben koronázták meg. István király uralkodása óta számítjuk Magyarország középkori fejlődése kezdetét. A király tiszteletére és egyben a város szimbólumának állítottak fel 1943-ban egy emlékművet, az Országalmát. Az emlékművet Ohmann Béla készítette, mely az egykori István bazilika egyik tornya helyén áll. Az almát 3 oroszlán tartja, és az oroszlánok elött elhelyezkedő címerek; a városcímer, az országcímer és II. András címere. Az Országalmán látható 3 évszám 1-1 fontos eseményhez fűződik. 1001-Szent István koronázása ; 1688- a város töröl alól felszabadítása ; 1938- Szent István halálának 900. évfordulója. Az almán látható, körbefutó szöveg pedig a következő : S. (ANCTO) REGE STEPHANO CONCESSAE LIBERTATES CIVITATI ALBENSI, azaz Szent István királytól Székesfehérvár városnak adományozott szabadságot.

Szent Istvánt Székesfehérvárott koronázták meg 1000-ben. A koronát is itt őrizték a társasakáptalan Boldogságos Szűz Mária templomában a többi koronázási jelvénnyel és Szent István király trónusával.

[Szent István](http://hu.wikipedia.org/wiki/I._Istv%C3%A1n_magyar_kir%C3%A1ly) emelte Fehérvárt várossá és a királyság világi központjává, ő építtette a [királyi bazilikát](http://hu.wikipedia.org/wiki/Nagyboldogasszony-bazilika_(Sz%C3%A9kesfeh%C3%A9rv%C3%A1r)) is ([1003](http://hu.wikipedia.org/wiki/1003)–[1038](http://hu.wikipedia.org/wiki/1038)). (A bazilika azonban egyházi és világi jelentősége ellenére nem volt [székesegyház](http://hu.wikipedia.org/wiki/Sz%C3%A9kesegyh%C3%A1z), mert István király Fehérváron nem alapított püspökséget, valószínűleg az egyházi és világi hatalom szétválasztásának szándékától vezérelve. A város egyházi jelentőségét a középkorban az itt működő tekintélyes [társaskáptalan](http://hu.wikipedia.org/wiki/T%C3%A1rsask%C3%A1ptalan) adta. Évente kétszer tartottak itt királyi törvénykezési napot. [1526](http://hu.wikipedia.org/wiki/1526)-ig 43 magyar királyt koronáztak, és [1540](http://hu.wikipedia.org/wiki/1540)-ig 15 királyt temettek Fehérváron. Korai uralkodóink közül csak Szent István és Kálmán temetk ezett Székesfehérvárott, a Szűz Mária tiszteletére épített bazilikában. (Első királyunk vélelmezett szarkofágja ma is megtekinthető. Úgy tűnik, többi 11. századi királyunk inkább más, számára kedves székesegyházat, illetve nemzetségi monostort választott végső nyughelyéül: Aba Sámuel Sárt, Péter Pécset, I. András Tihanyt, Salamon a horvátországi Pulát, I. Géza Vácot, I. (Szent) László és II. István Váradot.

Csak a 12. századtól válik rendszeres királyi temetkezési hellyé és ezzel egyértelműen az ország szakrális köz­pontjává a székesfehérvári Boldogságos Szűz Mária-templom. Itt helyezték sírba II. Bélától kezdve 12. századi királyaink holttestét, s csak Imre szakította meg a sort.

A Nagyboldogasszony-bazilika, amely helyén a mai Romkert áll és egyik tornya helyén pedig az Országalma, ez volt István nagy építménye. A bazilika a Nagyboldogasszony nevet Szűz Mária dicsőségére kapta. A bazilika mérete igen nagy volt. 76 m hosszú, 38 m széles és 55 m magas volt. Az építményben 8000 ember fért el. A bazilika belső része kitűnt a gyönyörűségével és a gazdagságával. A Nagybolodgasszony -bazilika nagyon fontos szerepet töltött be az ország sokoldalúságában. Itt tároltak nagyon értékes dolgokat, mint pl.: Szent Korona, Országalma, kard. István miután legyőzte a pogány Koppányt testének egy részét szintén [Székesfehérvár](http://hu.wikipedia.org/wiki/Sz%C3%A9kesfeh%C3%A9rv%C3%A1r)on tűzette ki elrettentésül.

A település fejlődésében azonban az játszotta a döntő szerepet, hogy valamikor 1018 táján Szent István megnyitotta azt a szárazföldi útvonalat, amely a Balkánon átvágva Konstantinápolyba, majd onnan tovább, a Szentföldre vezetett. Az olyan, nagy tömegeket vonzó események, mint a király koronázása vagy az augusztus 20-i törvénynap, maguk is hozzájárultak ahhoz, hogy a város országos központ jellege erősödjék. Az eseményre érkezők ugyanis gyakorta szerét ejtették, hogy különféle jogügyletiket Fehérvárott intézzék el egy mással. Az ügyekről a fehérvári társas­káptalan állított ki oklevelet, s ez a szokás magyarázhatja, hogy a káptalan már az Árpád-korban országos hatás­körű hiteles helyként működött.

Istvánnak és feleségének több gyermeke is született, de a felnőtt kort csak Imre herceg élte meg. A fiú egy palotában nevelkedett a bazilika közelében. A palota a mai Szent Imre -ferences templom helyén lehetett. Imrét, Gellért püspök tanította. Imre herceg házasságából nem született gyermek. A herceget egy vadászat közben, 1031-ben halálos seb érte a Fehérvár közelében lévő erdők egyikében. A Imre herceget is a Nagyboldogasszony-bazilikában helyezték nyugovóra.

István királyt betegség gyötörte és félt, hogy országát nem tudja megvédelmezni, így Szűz Máriának ajánlotta az országot és a koronát Fehérváron halála előtt egy nappal 1038.augusztus 14-én. Testét Fehérvárra hozatták, hogy őt is a híres Nagyboldogasszony-bazilikában temethessék el. A koporsóját még ma is láthatjuk a Romkertben.

A [11. században](http://hu.wikipedia.org/wiki/11._sz%C3%A1zad) a város a [szentföldi](http://hu.wikipedia.org/wiki/Szentf%C3%B6ld) zarándoklatok fontos állomása volt. A középkorban a város jelentősen fejlődött, a mocsárból kiemelkedő dombokon elővárosok jöttek létre, ahol szerzetesrendek, kézművesek és kereskedők telepedtek le. A [12. század](http://hu.wikipedia.org/wiki/12._sz%C3%A1zad) fokozta Székesfehérvár jelentőségét. Megjelennek a Szent János-lovagok. Kolostorukat – a Sziget nyugati oldalán – még a század közepe táján kezdte építeni Martirius esztergomi érsek, de a befejezést [III. Béla](http://hu.wikipedia.org/wiki/III._B%C3%A9la_magyar_kir%C3%A1ly) anyja, [Eufrozina](http://hu.wikipedia.org/wiki/Eufrozina_magyar_kir%C3%A1lyn%C3%A9) eszközölte (őt ide is temették). A konvent, mint hiteles hely országos szerepet vitt a magyar jogi élet lebonyolításában. A III. Béla által megalapított és az írásbeliség végzésével megbízott kancelláriának a megindulása is Székesfehérvárhoz kapcsolódik, amennyiben annak vezetői jobbára a székesfehérvári [prépostok](http://hu.wikipedia.org/wiki/Pr%C3%A9post) voltak. [1222](http://hu.wikipedia.org/wiki/1222)-ben [II. András](http://hu.wikipedia.org/wiki/II._Andr%C3%A1s_magyar_kir%C3%A1ly) itt bocsátotta ki az [Aranybullát](http://hu.wikipedia.org/wiki/Aranybulla), mely tartalmazta a nemesek jogait, és a király kötelességeit.

[1242](http://hu.wikipedia.org/wiki/1242) tavaszán a [tatárok](http://hu.wikipedia.org/wiki/Tat%C3%A1rj%C3%A1r%C3%A1s) megpróbálták elfoglalni a mocsárral körülvett várost, melyet azonban a hirtelen jött hóolvadás megvédett a mongol lovasok betörésétől, akik így nem tudtak a várfalhoz jutni. A [13. század](http://hu.wikipedia.org/wiki/13._sz%C3%A1zad) és a [15. század](http://hu.wikipedia.org/wiki/15._sz%C3%A1zad) között az okmányok egy sor palota építéséről számolnak be.

A város szakrális jellegét tovább erősítette, hogy Magyarország koronázó városa is lett. Csak akkor lett valaki törvényesen magyar uralkodó, ha Fehérváron koronázták meg, a Magyar Szent Koronával és a ceremóniát az esztergomi érseknek kellett tartania.

Fehérvár jelentősége a 14-15. században kezd el csökkeni, helyét lassan átvette Buda.